1. **בראשית פרק כ"ז**

**א** וַיְהִי כִּי-זָקֵן יִצְחָק, וַתִּכְהֶיןָ עֵינָיו מֵרְאֹת; וַיִּקְרָא אֶת-עֵשָׂו בְּנוֹ הַגָּדֹל, וַיֹּאמֶר אֵלָיו בְּנִי, וַיֹּאמֶר אֵלָיו, הִנֵּנִי. **ב** וַיֹּאמֶר, הִנֵּה-נָא זָקַנְתִּי; לֹא יָדַעְתִּי, יוֹם מוֹתִי. **ג** וְעַתָּה שָׂא-נָא כֵלֶיךָ, תֶּלְיְךָ וְקַשְׁתֶּךָ; וְצֵא, הַשָּׂדֶה, וְצוּדָה לִּי, צידה (צָיִד). **ד** וַעֲשֵׂה-לִי מַטְעַמִּים כַּאֲשֶׁר אָהַבְתִּי, וְהָבִיאָה לִּי--וְאֹכֵלָה: בַּעֲבוּר תְּבָרֶכְךָ נַפְשִׁי, בְּטֶרֶם אָמוּת.

**רש"י** – ותכהין בעשנן של אלו (שהיו מעשנות ומקטירות לע"א) . דבר אחר: כשנעקד על גבי המזבח והיה אביו רוצה לשחטו, באותה שעה נפתחו השמים וראו מלאכי השרת והיו בוכים וירדו דמעותיהם ונפלו על עיניו, לפיכך כהו עיניו. דבר אחר: כדי שיטול יעקב את הברכות.

1. **פרק כ"ה**

**א** וַיְהִי, אַחֲרֵי מוֹת אַבְרָהָם, וַיְבָרֶךְ אֱלֹהִים, אֶת-יִצְחָק בְּנוֹ; וַיֵּשֶׁב יִצְחָק, עִם-בְּאֵר לַחַי רֹאִי.

1. **רש"י**

נתיירא (אברהם) לברך את יצחק מפני שצפה את עשו יצא ממנו אמר אמר יבוא בעל הברכות ויברך את אשר ייטב בעיניו ובא הקדוש־ברוך־הוא וברכו.

1. **דברים לד**

וּמֹשֶׁה בֶּן מֵאָה וְעֶשְׂרִים שָׁנָה בְּמֹתוֹ לֹא כָהֲתָה עֵינוֹ וְלֹא נָס לֵחֹה.

1. **ארץ חמדה**

ע"י שהציץ יצחק בשכינה בשעת העקידה נתחייב מיתה כי לא יראני האדם וחי ונתלו לו עד זקנתו שאז כהו עיניו וסומא חשוב כמת וז"ש ותכהין עיניו מראות ולמה מראות שראה והציץ בשכינה.

1. **גמ' מגילה דף כ"ח**

שאל רבי את ר' יהושע בן קרחה במה הארכת ימים א"ל קצת בחיי אמר לו רבי תורה היא וללמוד אני צריך א"ל מימי לא נסתכלתי בדמות אדם רשע דאמר ר' יוחנן אסור לאדם להסתכל בצלם דמות אדם רשע... ר"א אמר עיניו כהות שנאמר ויהי כי זקן יצחק ותכהין עיניו מראות משום דאסתכל בעשו הרשע

1. **גמרא חגיגה**

דרש ר' יהודה... כל המסתכל בג' דברים עיניו כהות בקשת ובנשיא ובכהנים בקשת דכתיב כמראה הקשת אשר יהיה בענן ביום הגשם הוא מראה דמות כבוד ה' (יחזקאל א)

1. **אבות פרק ה' משנה יט**

מי שיש בידו שלשה דברים הללו, מתלמידיו של אברהם אבינו. ושלשה דברים אחרים, מתלמידיו של בלעם הרשע. עין טובה, ורוח נמוכה, ונפש שפלה, מתלמידיו של אברהם אבינו. עין רעה, ורוח גבוהה, ונפש רחבה, מתלמידיו של בלעם הרשע.

1. **תהלים מ"ח**

**א**  שִׁיר מִזְמוֹר, לִבְנֵי-קֹרַח.**ב**  גָּדוֹל יְהוָה וּמְהֻלָּל מְאֹד--בְּעִיר אֱלֹהֵינוּ, הַר-קָדְשׁוֹ.**ג**  יְפֵה נוֹף, מְשׂוֹשׂ כָּל-הָאָרֶץ: הַר-צִיּוֹן, יַרְכְּתֵי צָפוֹן;    קִרְיַת, מֶלֶךְ רָב.

1. **אור החיים ויגש**

ובדרך דרש יתבאר אומרו ויגש אליו ע"ד אומרו כמים הפנים לפנים כן לב האדם לאדם ולזה נתחכם יהודה להטות לב יוסף עליו לרחמים והקריב דעתו ורצונו אליו לאהבו ולחבבו כדי שתתקרב דעתו של יוסף אליו לקבל דבריו ופיוסו

1. **בראשית ל"ג**

וַיֹּאמֶר יַעֲקֹב אַל נָא אִם נָא מָצָאתִי חֵן בְּעֵינֶיךָ וְלָקַחְתָּ מִנְחָתִי מִיָּדִי כִּי עַל כֵּן רָאִיתִי פָנֶיךָ כִּרְאֹת פְּנֵי אֱלֹהִים וַתִּרְצֵנִי.

1. **פרי צדיק וישלח**

וזה הענין שאמר לו יעקב כי על כן ראיתי פניך כראות פני אלהים ועל פי מה שאמרו שהמסתכל בדמות אדם רשע עיניו כהות שנאמר ותכהין עיניו מראות משום דאסתכל בעשו הרשע. ולהיפך איתא שהמסתכל בקשת עיניו כהות דכתיב כמראה הקשת וגו' הוא מראה דמות כבוד ה' והרי דהמסתכל במראה דמות כבוד ה' עיניו כהות. וזה שאמר לו ראיתי פניך כראות פני אלהים שמצד הטוב שבו הוא נקודת שורש חכמה שבו המקבל פני זקן כמקבל פני שכינה. ומצד הרע שבו שהוא רשע המסתכל בפניו עיניו כהות

1. **בנין שלמה**

ומעתה אפשר לומר גבי יצחק אבינו שנתקדש בקדושה העליונה להיות עולה תמימה לה ועל כן ויהי כי זקן יצחק שנתעלה ונתקדש במדריגות עליונות ותכהין עיניו מראות שלא היה רואה רק דברים שבקדושה אבל בני אדם שאין מעשיהם הגונים לא ראה עליהם רק צורתם הבהמית ונמשל כבהמות